След като в началото на 2000та година вижда незапълнена ниша на пазара, Ere Perez решава да създаде едноименната марка, за да предложи алтернатива на грима пълен с химикали, а именно здравословен и натурален грим. Така Ere Perez е една от първите марки, които предлагат ефективни и нетоксични гримове. Мисията на Ere Perez е да вдъхновяват хората към по-осъзнат начин на живот за тяхното здраве и за планетата.
Ere Perez през годините променят продуктите си и бизнеса в стремежа си да предлагат по-устойчиви продукти, които максимално щадят природата. През годините рефил продуктите им са се увеличили, премахнаха червилата с пластмаса и ги замениха с пастели без никаква пластмаса, голяма част от продуктите им могат да се използват по различни начини за устни, скули очи и още.
Продуктите на Ere Perez не се тестват върху животни, както и не съдържат животински продукти (с изключение на една от спиралите им с пчелен восък); не съдържат ГМО съставки. Ere Perez подкрепят устойчивото производство на палмово масло, което се съдържа в спиралите им мигли. Марката има подписан Глобален договор на ООН за устойчивост за правата на човека, околната среда и антикорупцията. Ere Perez е сертифицирана марка с неутрален въглерод по Института за намаляване на въглеродните емисии.